Vazirlar Mahkamasi faoliyatini takomillashtirishga oid qoʻshimcha chora-tadbirlar toʻgʻrisida
(resolution, 2023-10-31)

Oʻzbekiston Respublikasi Prezidentining 2021-yil 6-apreldagi “Turizm, sport va madaniy meros sohalarida davlat boshqaruvi tizimini yanada takomillashtirish chora-tadbirlari toʻgʻrisida”gi PF-6199-son va 2021-yil 9-iyundagi “Hududlarning sanoat salohiyatini oshirishga doir qoʻshimcha chora-tadbirlar toʻgʻrisida”gi PF-6244-son farmonlari hamda 2021-yil 3-apreldagi “Davlat hokimiyati va boshqaruvi organlarining tuzilmasini maqbullashtirish va shtat birliklari sonini qisqartirish toʻgʻrisida”gi PQ-5053-son qarori ijrosini taʼminlash, shuningdek, Vazirlar Mahkamasining ijro etuvchi tuzilmasini yanada takomillashtirish maqsadida: 1. Quyidagilar: a) Oʻzbekiston Respublikasi Prezidentining 2021-yil 6-apreldagi “Turizm, sport va madaniy meros sohalarida davlat boshqaruvi tizimini yanada takomillashtirish chora-tadbirlari toʻgʻrisida”gi PF-6199-son Farmoniga muvofiq Vazirlar Mahkamasining ijro etuvchi tuzilmasida: Bosh vazir oʻrinbosari — Turizmni rivojlantirish davlat qoʻmitasi raisi lavozimi tugatilib, Bosh vazir oʻrinbosari — turizm va sport vaziri lavozimi kiritilganligi; Sport va turizmni rivojlantirish masalalari kotibiyati Turizm, sport, madaniyat va ommaviy kommunikatsiyalar masalalari kotibiyati etib qayta nomlanganligi va uning boshqaruv xodimlarining umumiy cheklangan soni 15 nafar etib belgilanganligi. Bunda, qoʻshimcha ajratilgan 3 ta shtat birligi Jismoniy tarbiya va sport vazirligi hamda Turizmni rivojlantirish davlat qoʻmitasining qisqartirilgan xodimlari soni hisobiga shakllantirilganligi; Taʼlim, sogʻliqni saqlash, madaniyat, yoshlar, maʼnaviyat va jamoat tashkilotlari, mahalla va oilani qoʻllab-quvvatlash masalalari kotibiyati Taʼlim, sogʻliqni saqlash, yoshlar, mahalla va oilani qoʻllab-quvvatlash masalalari kotibiyati etib qayta nomlanganligi hamda uning boshqaruv xodimlarining umumiy cheklangan soni 18 nafar etib belgilanganligi; Davlat tilini rivojlantirish departamenti Maʼnaviyat va davlat tilini rivojlantirish masalalari departamenti etib qayta nomlanganligi va uning boshqaruv xodimlarining umumiy cheklangan soni 7 nafar etib belgilanganligi; boshqaruv xodimlarining umumiy cheklangan soni 10 nafardan iborat Madaniy merosni himoya qilish inspeksiyasi tashkil etilganligi. Bunda, Madaniy merosni himoya qilish inspeksiyasi shtat birliklari Oʻzbekistonga oid xorijdagi madaniy boyliklarni tadqiq etish markazining 10 ta shtat birligini qisqartirish hisobiga shakllantirilganligi; b) Oʻzbekiston Respublikasi Prezidentining 2021-yil 9-iyundagi “Hududlarning sanoat salohiyatini oshirishga doir qoʻshimcha chora-tadbirlar toʻgʻrisida”gi PF-6244-son Farmoni bilan: Vazirlar Mahkamasi ijro etuvchi apparati tuzilmasida boshqaruv xodimlarining umumiy cheklangan soni 17 nafardan iborat boʻlgan Mahalliy sanoatni rivojlantirish va kooperatsiya aloqalari masalalari kotibiyati tashkil qilinganligi, ulardan 6 ta shtat birligi Vazirlar Mahkamasining umumiy shtat birliklari doirasida va 11 ta shtat birligi Iqtisodiy taraqqiyot va kambagʻallikni qisqartirish vazirligining shtat birliklari hisobiga shakllantirilganligi; viloyatlar va Toshkent shahar hokimlarining ishlab chiqarishni mahalliylashtirish va sanoat kooperatsiyasini rivojlantirish boʻyicha yordamchilari lavozimlari mahalliy sanoatni rivojlantirish masalalari boʻyicha yordamchilari etib qayta nomlanganligi; Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri zimmasiga Mahalliy sanoat va kooperatsiya aloqalarini rivojlantirish masalalari kotibiyati hamda viloyatlar va Toshkent shahar hokimlarining mahalliy sanoatni rivojlantirish masalalari boʻyicha hokim yordamchisi faoliyatini muvofiqlashtirish vazifasi yuklatilganligi maʼlumot uchun qabul qilinsin. 2. Oʻzbekiston Respublikasi Vazirlar Mahkamasining ijro etuvchi tuzilmasida: a) Oʻzbekiston Respublikasi Bosh vazirining maslahatchisi — Sanoat va uning bazaviy tarmoqlarini hamda kooperatsiya aloqalarini rivojlantirish masalalari departamenti boshligʻi lavozimi tugatilsin; v) Sanoat va uning bazaviy tarmoqlarini hamda kooperatsiya aloqalarini rivojlantirish masalalari departamenti tugatilsin hamda uning negizida Geologiya, energetika, sanoat va uning bazaviy tarmoqlarini rivojlantirish masalalari departamenti tashkil etilsin; g) Taʼlim, sogʻliqni saqlash, yoshlar, mahalla va oilani qoʻllab-quvvatlash masalalari kotibiyati tugatilsin hamda uning negizida quyidagilar tashkil etilsin: Taʼlim, sogʻliqni saqlash va sport masalalari kotibiyati; Yoshlarni qoʻllab-quvvatlash va jamoat tashkilotlari masalalari kotibiyati. 3. Oʻzbekiston Respublikasi Vazirlar Mahkamasining boshqaruv xodimlarining umumiy cheklangan soni 269 nafardan iborat boʻlgan yangilangan ijro etuvchi tuzilmasi 1-ilovaga muvofiq tasdiqlansin. 4. Belgilansinki: Taʼlim, sogʻliqni saqlash va sport masalalari kotibiyati, Yoshlarni qoʻllab-quvvatlash va jamoat tashkilotlari masalalari kotibiyati hamda Maʼnaviyat va davlat tilini rivojlantirish masalalari departamenti faoliyatini muvofiqlashtirish Bosh vazirning ijtimoiy rivojlantirish masalalari boʻyicha oʻrinbosari; Turizm, madaniyat va ommaviy kommunikatsiyalar masalalari kotibiyati hamda Madaniy merosni himoya qilish inspeksiyasi faoliyatini muvofiqlashtirish Bosh vazirning oʻrinbosari — turizm va madaniy meros vaziri tomonidan amalga oshiriladi. 5. Vazirlar Mahkamasi bir oy muddatda: a) quyidagilarni nazarda tutuvchi Hukumat qarorlarini qabul qilsin: Bosh vazirning investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vazirining, Bosh vazirning ijtimoiy rivojlantirish masalalari boʻyicha oʻrinbosarining, Bosh vazir oʻrinbosari — turizm va sport vazirining hamda Bosh vazir maslahatchisi — Geologiya, energetika, sanoat va uning bazaviy tarmoqlarini rivojlantirish masalalari departamenti boshligʻining funksional vazifalarini tasdiqlashni; Vazirlar Mahkamasi apparatining yangi tashkil etilgan tarkibiy boʻlinmalari toʻgʻrisidagi nizomlarni tasdiqlashni; Vazirlar Mahkamasi apparatining shtat jadvaliga hamda tegishli tarkibiy boʻlinmalari toʻgʻrisidagi nizomlarga oʻzgartirish va qoʻshimchalar kiritishni; b) Vazirlar Mahkamasi apparatining yangidan tashkil etilgan tarkibiy boʻlinmalarini zarur nazariy va amaliy koʻnikmalarga hamda yuklatilgan vazifalarni professional darajada amalga oshirish qobiliyatiga ega boʻlgan yuqori malakali kadrlar bilan toʻldirsin. 6. Oʻzbekiston Respublikasi Prezidentining 2020-yil 12-maydagi “Oʻzbekiston Respublikasi Vazirlar Mahkamasining faoliyatini takomillashtirishga oid qoʻshimcha chora-tadbirlar toʻgʻrisida”gi PQ-4710-son qaroriga 2-ilovaga muvofiq oʻzgartirishlar kiritilsin. 7. Adliya vazirligi manfaatdor vazirlik va idoralar bilan birgalikda bir oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 8. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. 1-bandda: “g” kichik band oʻz kuchini yoʻqotgan deb hisoblansin; “d” kichik bandning uchinchi xatboshisi chiqarib tashlansin. 2. 2-bandning birinchi xatboshisi chiqarib tashlansin. 3. Ilova oʻz kuchini yoʻqotgan deb hisoblansin.